Държавен вестник, бр. 98, 2017 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  98
Националния орган по сигурността на Стра­
ната-източник за унищожаването на класи­
фицираната информация.
Член 11
Посещения
1. За посещения, изискващи достъп до 
класифицирана информация, е необходимо 
предварително писмено съгласие на Нацио­
налния орган по сигурността на съответната 
Страна.
2. Националният орган по сигурността 
на Страната, искаща посещение, уведомява 
чрез искане за посещение Националния ор­
ган по сигурността на Страната домакин за 
планираното посещение най-малко двадесет 
дни преди неговото осъществяване. При не­
отложни случаи искането за посещение може 
да се изпрати с по-кратко предизвестие, пред­
варително съгласувано между Националните 
органи по сигурността.
3. Искането за посещение съдържа:
а) име на посетителя, дата и място на 
раждане, националност и номер на паспорт/
лична карта;
б) заеманата от посетителя длъжност и 
уточняваща информация за организацията, 
която представлява;
в) ниво на класификация за сигурност, до 
която посетителят има разрешен достъп, и 
срок на валидност на разрешението за достъп 
до класифицирана информация;
г) дата и продължителност на посещението 
и в случай на многократни посещения – общия 
период на посещенията;
д) цел на посещението, включително най-
високото ниво на класификация за сигурност, 
до което посетителят ще има достъп;
е) име и адрес на обекта, който ще бъде 
посетен, както и име, телефон/факс, елек­
тронен адрес на лицето за връзка в обекта;
ж) дата, подпис и официален печат на 
Националния орган по сигурността.
4. Националните органи по сигурността мо­
гат да одобрят списък на посетители, които са 
определени да осъществяват многократни по­
сещения. Националните органи по сигурност­
та се договарят за допълнителните детайли, 
отнасящи се до многократните посещения.
5. Класифицирана информация, до която 
посетител е получил достъп, се счита за кла­
сифицирана информация, получена по силата 
на това Споразумение.
Член 12
Нарушаване на мерките за сигурност
1. Националните органи по сигурността се 
информират своевременно в писмена форма 
за всяко нарушаване на мерките за сигурност 
или предположение за извършено такова.
2. Националният орган по сигурността на 
Страната, в която е възникнало нарушаване 
на мерките за сигурност, трябва да разследва 
или да инициира започване на разследване 
на случая своевременно, в съответствие с 
националното си законодателство. При необ­
ходимост Националният орган по сигурността 
на другата Страна оказва съдействие при 
разследването.
3. Във всички случаи Националният ор­
ган по сигурността на Страната-получател 
информира писмено Националния орган по 
сигурността на Страната-източник за обстоя­
телствата, свързани с нарушаването на мерките 
за сигурност, степента на вредите, мерките, 
предприети за намаляване на вредите, както 
и за резултата от разследването.
4. В случаите, когато нарушаване на мер­
ките за сигурност се извърши в трета държа­
ва, Националният орган по сигурността на 
изпращащата Страна трябва да предприеме 
действията по ал. 2, когато това е възможно.
Член 13 
Разходи
Всяка Страна понася съответно разходите, 
свързани с изпълнение на задълженията є по 
това Споразумение.
Член 14
Заключителни разпоредби
1. Това Споразумение се сключва за не­
определен срок. Това Споразумение влиза в 
сила на първия ден от втория месец, следващ 
датата на получаване по дипломатически 
път между Страните на последното писмено 
уведомление, с което Страните се информи­
рат, че националните правни изисквания за 
влизането в сила на това Споразумение са 
изпълнени.
2. Това Споразумение може да се изменя 
на базата на взаимно писмено съгласие между 
Страните. Такива изменения влизат в сила в 
съответствие с ал. 1 на този член.
3. Всяка Страна може да прекрати в писме­
на форма това Споразумение по всяко време. 
В такъв случай валидността на това Спора­
зумение изтича шест месеца след датата на 
получаване от другата Страна на писменото 
уведомление за прекратяване.
4. Независимо от прекратяването на това 
Споразумение всяка класифицирана инфор­
мация, обменена или създадена в изпълнение 
на това Споразумение, трябва да бъде защи­
тавана съгласно горепосочените разпоредби 
до момента, в който Страната-източник пис­
мено освободи Страната-получател от това 
задължение.
5. Всеки спор относно тълкуването или 
приложението на това Споразумение се решава 
чрез консултации и преговори между Стра­
ните без отнасяне към външна юрисдикция.